L'ajuntament col•labora en l'organització de la Copa Comunitat Valenciana d’Handbol que se celebrarà a Sagunt
05 d’agost 2015

​![](/media/upinuajd/c_reunion-federacion-valenciana-de-balonmano.jpg)

L'alcalde de Sagunt, Francesc Fernàndez, i la regidora delegada d'Esports, Remei Torrent, s'han reunit este matí amb el president de la Federació d’Handbol de la Comunitat Valenciana, Arturo Tejedor; el gerent de la federació, Miguel Ángel Valero, i el president del club Fertiberia Balonmano Puerto Sagunto, Juanjo Bataller. Durant la reunió, han concretat la data de la sisena edició de la Copa de la Comunitat Valenciana, en categoria masculina i femenina, que tindrà lloc en el pavelló del Poliesportiu Municipal (internuclis), el pròxim 29 d'agost.

 La regidora delegada d'Esports, Remei Torrent, ha explicat que **“per la seua banda, l'Ajuntament de Sagunt col·laborarà en tot allò que necessiten per a la realització de la Copa Comunitat Valenciana, cedint instal·lacions, i aportant els serveis d'ambulància, Policia Local i Protecció Civil”.**

Remei Torrent ha destacat que “**també hem parlat de la possibilitat de gestionar amb la Conselleria i el Ministeri la creació d'un Centre d'Alt Rendiment d'Handbol per a les categories juvenil i júnior en la ciutat, i d'esta manera complementar la formació del ja existent a Xest”.**

*   [](http://www.facebook.com/sharer.php?u=https://aytosagunto.es/va/actualitat/l-ajuntament-col-labora-en-l-organització-de-la-copa-comunitat-valenciana-d-handbol-que-se-celebrarà-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-col-labora-en-l-organització-de-la-copa-comunitat-valenciana-d-handbol-que-se-celebrarà-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-col-labora-en-l-organització-de-la-copa-comunitat-valenciana-d-handbol-que-se-celebrarà-a-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-col-labora-en-l-organització-de-la-copa-comunitat-valenciana-d-handbol-que-se-celebrarà-a-sagunt/)